google/wiki40b huggingface dataset:
जान फ़ान आइक

जान फ़ान आइक (Jan van Eyck ; दूसरा नाम : जान फ़ान ब्रुगे ; लगभग१३७० - १४४१ ई) नीदरलैण्ड का चित्रकार तथा हूबर्ट आइक का छोटा भाई। वह १५वीं शताब्दी के उत्तरी पुनर्जागरण काल का प्रमुख कलाकार था। दोनों भाई चित्रकारी के इतिहास में प्रसिद्ध हो गए हैं। जान फ़ान आइक मसाइक (Maaseik) में जन्मा और ब्रुग्स (नीदरलैंड्स) में मरा।

परिचय

जान ने पहले बड़े भाई से ही चित्रण में शिक्षा ली, पर शीघ्र वह उससे उस कला में आगे निकल गया और उसकी असाधारण मेधा ने उसे अपने संसार के कलावंतों में अग्रणी बना दिया और आज उसकी गणना इतिहास के सर्वोत्तम चितेरों में है।
पहले दोनों भाइयों ने अनेक चित्रांकन संयुक्त रूप से किए। इस प्रकार का एक संयुक्त चित्रण गेंट के गिरजाघर में प्रसिद्ध 'मेमने की पूजा' है, जिसमें ३०० से अधिक आकृतियाँ चित्रित हैं और जो संसार के सर्वोत्तम चित्रों में गिना जाता है। यह चित्रण दीवार में जड़े लकड़ी के तख्ते पर हुआ है, जिसके दोनों पार्श्वो में चितेरों और उनकी भगिनी की आकृतियाँ बनी हैं।
जान आइक ने चित्रण की सामग्री में इतिहास के प्रयोग का आविष्कार कर चित्रकला के इतिहास में एक क्रांति कर दी। यह आविष्कार दोनों भाइयों का संयुक्त था। वैसे, मूलत: इसके आविष्कार का श्रेय संभवत: उनको नहीं हैं आइकों के पहले भितिचित्रण को परंपरा यह थी कि आकृतियाँ समतल स्वर्णिम पृष्ठभूमि से आगे को बगैर गहराई (पर्स्पेक्टिव) के उभार ली जाया करती थीं। स्वयं फ़ान आइक ने भी पहले इसी तकनीक का अनुसरण किया। पर जैसे जैसे उसका कलाविषयक अभ्यास और सूझ बढ़ती गई, वह ग्रूप का अंकन अधिक स्वाभाविक करता गया। पहले जल के साथ मिश्रित रंगों की पृष्ठभूमि चिटख जाया करती थी, पर अब तेल की स्निग्धता से वह जमी रहने लगी। इससे चित्रण की शैली ने एक नया डग भरा।
अपनी चिती आकृतियों में पर्स्पेटक्टिव या गहराई देने के लिए उसने जिस उपाय का आविष्कार किया उससे अनेक कलासमीक्षकों ने उसे आधुनिक चित्रण का जनक घोषित किया है; कारण, अपनी नई शैली से उसने चित्रण के तकनीक को एक नई दिशा दी जिसने आनेवाली पीढ़ी को नीदरलैंड और इटली के पुनर्जागरण कलाधुरोणों की कृतियों को अमर कर दिया। फ़ान आइक की खोजों का उपयोग उन्होंने ही किया। काँच पर किए अपने चित्रणों में उसने जिस तकनीक का उपयोग किया वह उसका निजी था। उसके रंग बड़े हलके मिले होते थे पर इस प्रकार चिपक जाते थे कि उनका मिटना असंभव हो जाता था। अब तक पच्चीकारी में रंग डालने के बजाए छोटे छोटे शीशे के विभिन्न रंगों के टुकड़े जोड़ लिए जाते थे। यह सही है कि काया की कुछ भावभंगियों को अभिव्यक्त करने में यह तकनीक सदा सफल नहीं हो पाती थी, विशेषकर नग्नाकृतियों के आकलन में, परंतु आइक द्वारा अनुष्ठित शैली में चेहरे, वसनों तथा कलाकृतियों का अंकन और प्रकाश तथा छाया का प्रक्षेपण अपेक्षाकृत कहीं सुंदर होने लगा। इसका प्रमाण स्वयं उसके और उसके शिष्यों के अंकन हैं। फ़ान आइक के अनेक चित्र आज भी सुरक्षित हैं- गिरजाघरों में, संग्रहालयों और निजी संग्रहों में।
काँख

काँख (बगल या कक्ष भी) मानव शरीर पर जहाँ बाँह कंधे से जुड़ती उस संधि के नीचे वाला क्षेत्र है। यह बाँह के नीचे स्वेद-ग्रन्थि भी प्रदान करता है। मनुष्यों में, शरीर की गंध की रचना ज्यादातर काँख-संबंधी क्षेत्र में होती है। ये गंध फेरोमोन पदार्थ के रूप में कार्य करती है जो समागम से संबंधित भूमिका निभाती है। काँख-संबंधी क्षेत्र शरीर की गंध के लिए जननांग क्षेत्र से अधिक महत्वपूर्ण प्रतीत होता है जो मानव द्विपाद से संबंधित हो सकता है।
काँख क्षेत्र गुदगुदी के लिये संवेदनशील होता है और यहाँ किशोरावस्था से शुरुआत कर पुरुष और महिला दोनों के बाल आते हैं। महिलाएँ सौंदर्य के लिये इसे लगातार हटा देती हैं।
ब्लैक टी

ब्लैक टी यानि काली चाय, एक प्रकार की चाय होती है। यह अधिक ऊलॉन्ग व वाइट टी से अपेक्षाकृत ऑक्सीकृत होती है। इसकी चार प्रजातियां होती हैं और सभी कैमेलिया साइनेन्सिस से प्राप्त होती हैं।
बोआरिश्च भाषा

इतिहास और उद्गम

बोआरिश्च एक क्षेत्रिय-बोली है और इसका उद्गम बावारी नामक एक जर्मेनिक जनजाति है, जिन्होंने जनजातिय ड्यूची की स्थापना की थी, जो मध्य युग में आज के बेयर्न और ऑस्ट्रिया के कुछ भाग को घेरे हुए थी और जिसे बाद में चार्लिमान्ज ने अपने अधीन कर लिया। हालांकि ये लोग धीरे-धीरे डेन्यूब और आल्प्स की ओर आव्रजन करते रहे और उन सभी क्षेत्रों की ओर भी जहाँ बोआरिश्व बोलिया बोली जाती थीं।
प्रगति ब्राउजर

प्रगति - हिंदी ब्राउजर
सी-डैक बेंगलुरु ने भारतीय भाषाओं के लिए भारतीय ओपन ऑफिस जारी किया है। इस योजना के अंतर्गत इंटेलीबँश.टचफॉक्स, प्रगति, इंडिक फॉक्स, हिंदी थेसारस, पाथ फाईन्डर तथा WiRWiB का विकास किया जा रहा है। क्या आप ऐसे ब्राउजर के साथ काम करना चाहते हैं जिसमें संपूर्ण हिंदी सहायता उपलब्ध है ? फिर आपको प्रगति हिंदी ब्राउजर अजमाना चाहिए। प्रगति में इनबिल्ट अँग्रेजी – हिंदी शब्दकोश उपलब्ध है। जिसकी सहायता से आप किसी भी अँग्रेजी वेब पेज के किसी भी शब्द पर क्लिक करते ही आपको ऑनलाईन अँग्रेजी शब्द के लिए हिंदी अर्थ दिखाई देगा।
प्रगति बनाने वालोँ का दावा है कि वह विश्व का प्रथम फायरफॉक्स ब्राउजर है जिसमें ऑंनलाईन अँग्रेजी – हिंदी सहायता मौजुद है। इस प्रगति ब्राउजर की महत्वपूर्ण विशेषताऍ - 1. सँपूर्ण स्थानीय हिंदी इँटरफेस सुविधा 2. अँग्रेजी – हिंदी शब्दकोश की सहायता से ऑनलाईन क्लिक करते ही किसी अँग्रेजी शब्द का हिंदी अर्थ प्रस्तुत होगा। 3. बिल्टइन शब्दकोश डिक्शनरी से खोज। 4. अँबटु के लिए इँडिक भाषाओँ को सक्षम करना आसान
टचस्क्रीन की विशेषताऍ उपलब्ध जैसे – • स्पर्श करके प्रयोग करना है। • फूलस्क्रीन व नॉर्मल कोड के बीच उडान • वेब पेज के पर्याप्त प्रयोग हेतु PIE- मेनु का उपयोग • ऑंनस्क्रीन हिंदी – अँग्रेजी की बोर्ड की सुविधा जिससे आप फॉर्म डाटा भर सकते हैं।
प्रगति ब्राउजर मोजिला पब्लिक लायसेंस के अँतर्गत जारी किया गया है। आप प्रगति विँडोज, उबंटु – पाँगो, XFT एनेबल, फेडोरा के लिए डाउनलोड कर सकते हैं।
Download Pragati for • Windows http://www.ncb.ernet.in/bharateeyaoo/downloads/pragati/PragatiSetup.exe • Ubuntu - Pango-XFT Enabled http://www.ncb.ernet.in/bharateeyaoo/downloads/pragati/pragati_ubuntu.tar.gz • Fedora http://www.ncb.ernet.in/bharateeyaoo/downloads/pragati/pragati_fedora.tar.gz
इसे ममता अच्युतन तथा वैभव अग्रवाल ने विकसित किया है।
विद्युत धारा

[[चित्र:Current notation.svg|right|thumb|250px आवेश प्रवाह की दर को विद्युत धारा (इलेक्ट्रिक करेण्ट) कहते हैं। इसकी SI इकाई एम्पीयर है। एक कूलांम प्रति सेकेण्ड की दर से प्रवाहित विद्युत आवेश को एक एम्पीयर धारा कहेंगे।hiiji

धारा के उदाहरण

प्राकृतिक उदाहरण हैं आकाशीय विद्युत या तड़ित (दामिनी) एवं सौर वायु, जो उत्तरीय ध्रुवप्रभा एवं दक्षिणीय ध्रुवप्रभा का कि स्रोत है। धारा का मानवनिर्मित रूप है- धात्वक चालकों में आवेशित इलेक्ट्रॉन का प्रवाह, जैसे शिरोपरि विद्युत प्रसारण तार लम्बे दूरी हेतु, एवं छोटे विद्युत एवं इलेक्ट्रॉनिक उपकरणों में विद्युत तार। बैटरी के अंदर भी इलैक्ट्रॉन का प्रवाह होता है। 
[[चित्र:Electromagnetism.svg|175px|thumb|एम्पीयर के नियम अनुसार, विद्युत प्रवाह चुम्बकीय क्षेत्र बनाता है।]]

विद्युतचुम्बकत्व

विद्युत प्रवाह चुम्बकीय क्षेत्र बनाता है। चुम्बकीय क्षेत्र को चालक तार को घेरे हुए, घुमावदार क्षेत्रीय रेखाओं द्वारा आभासित किया जा सकता है।
विद्युत धारा को सीधे एमीटर से मापा जा सकता है। परंतु इस प्रक्रिया में परिपथ को तोड़ना पड़ता है। धारा को बिना परिपथ को तोड़े भी, उसके चुम्बकीय क्षेत्र को माप कर, नापा जा सकता है। ये उपकरण हैं, हॉल प्रभाव संवेदक, करंट क्लैम्प, रोगोव्स्की कुण्डली।
कृष्णौत

कृष्णौत या कृष्णावत (Krisnaut) बिहार की प्रमुख यादव जाति की उप शाखा है ,ये शब्द कृष्ण +उत से बना है जिसका अर्थ कृष्ण से उत्पन्न। ये जाति पूरे बिहार में पायी जाती है। ये लोग खेती तथा दुग्ध पालन का मुख्यरूप से कार्य करते हैं। कृष्णौत लोग अपनें ही शाखा में शादी करते हैं और यदि कोई कृष्णौत में शादी न करके दुसरी उप शाखा मे शादी करता है तो उस शादी को सखा-तोड़ शादी कहा जाता है यही नही अगर कोई कृष्णौत दुसरे जाति में शादी करता है तो उसे व्यक्ति को चौठाहा कहा जाता है और उन लोगों को जाति से बाहर कर दिया जाता है,उनका मानना है कि अपनी जाति मे दुसरे जाति का खून को शामिल नही किया जा सकता। माना जाता है कि सखा-तोड़ ही सखावत और चौठाहा चौहान हो गये। चौ+हान =चौहान मे चौ का मतलब चारो तरफ और हान का मतलब हानि।                                                                                                                                                                                                                      कृष्णौत लोग अपने पिता को बाजी कहते हैं। बाहर से आने पर उनके पैर थाली मे धोये जाते हैं और महिलायें भेंट करती है, भेंट में महिलायें बाहर से कई दिनों पर आने पर रोते हुए एक दुसरे को अपनी आप बीती सुनाती हैं।  हल को मंडप के बीच में रख कर शादी की जाती है।शादी में मटकोर के दिन लड़का तलवार को दलपुड़ी में घोप कर कंधे पर रख कर रश्म पुरी करता है।
आत्मप्रवंचना

मूलअर्थ

आत्मप्रवंचना शब्द दो मूल शब्दों से मिल कर बना एक व्युत्पन्न शब्द है| आत्म का मतलब स्वयं और प्रवंचना का मतलब ठगना या छल करना होता है| इस प्रकार आत्मप्रवंचना का अर्थ एक ऐसी मनोदशा से है जिसमें व्यक्ति स्वयं के साथ छाल करता है| व्यक्ति अपने चारो ओर एक प्रकार का इंद्रजाल या काल्पनिक अवधारणाए बुनता है और उन्ही को स्थापित सच मान कर व्यावहार करता है| आत्ममुग्धता के विपरीत इस शब्द का प्रयोग नकारात्मक रूप से किया जाता है|

उदाहरण

स्वयं को औरों अधिक बुद्धिमान मानना आत्मप्रवंचना का एक उदहारण है|

संबंधित शब्द

प्रवंचना, आत्ममुग्धता
देवापुर

देवापुर, बिहार के गोपालगंज ज़िले का एक छोटा सा गांव जो राजमार्ग 28 के किनारे बसा है। यह गाँव गण्डकी नदी के किनारे बसा है, जो हर साल इस इलाके को बाढ़ से प्रभावित करती है। यह गांव, बरौली प्रखंड का एक विकाशशील गांव है। इस छोटे से गांव ने बहुत से उपलब्धता हासिल की है,जैसे शिक्षा,सवस्थ इस गांव को बाबू बिरेजकिशोर सिंह के नाम से जाना जाता है जो एक समय बिहार के वित्त मंत्री रह चुके हैं।
भारत-नाइजीरिया संबंध

पृष्ठभूमि

दोनों राष्ट्र ब्रिटिश साम्राज्य द्वारा उपनिवेश थे; भारत ने औपनिवेशिक शासन से अफ्रीकी देशों की स्वतंत्रता का समर्थन किया और 1958 में अपने राजनयिक मिशन की स्थापना की - दो साल पहले नाइजीरिया ने आधिकारिक रूप से ब्रिटिश शासन से प्राप्त किया। 1998 में लोकतंत्र की बहाली के बाद से, नाइजीरिया विविध धार्मिक और जातीय आबादी वाले अपने क्षेत्रों में सबसे बड़े लोकतंत्र बनने में भारत में शामिल हो गया है।  उनके पास विविध प्राकृतिक और आर्थिक संसाधन हैं और वे अपने क्षेत्रों में सबसे बड़ी अर्थव्यवस्था हैं।  दोनों राष्ट्रमंडल राष्ट्र जी-77 और गुटनिरपेक्ष आंदोलन के सदस्य हैं।

द्विपक्षीय संबंधों का विकास

नाइजीरिया की स्वतंत्रता के बाद, दोनों देशों ने मजबूत संबंधों को विकसित करने की मांग की।  1962 में, भारतीय प्रधान मंत्री जवाहरलाल नेहरू ने नाइजीरिया की राजकीय यात्रा की। 1999 में, लोकतांत्रिक रूप से चुने गए नाइजीरिया के राष्ट्रपति ओलुसेगुन ओबसांजो ने भारत की राजकीय यात्रा की और भारत के गणतंत्र दिवस समारोह में मुख्य अतिथि थे। 2007 में, भारतीय प्रधानमंत्री डॉ. मनमोहन सिंह 45 वर्षों में नाइजीरिया जाने वाले पहले भारतीय नेता बने और नाइजीरिया की संसद के संयुक्त सत्र को संबोधित किया।

तेल व्यापार

नाइजीरिया भारत का सबसे बड़ा अफ्रीकी कच्चा तेल आपूर्तिकर्ता है - भारत नाइजीरिया से प्रति दिन 400,000 बैरल का आयात करता है, जिसका मूल्य 10 बिलियन अमेरिकी डॉलर प्रतिवर्ष है। इसके अतिरिक्त, प्रमुख भारतीय तेल कंपनियां नियमित रूप से नाइजीरियाई कच्चे तेल का टेंडर जारी करती हैं।
सोडियम फेरोसायनाइड

सोडियम फेरोसायनाइड एक अकार्बनिक यौगिक है।
भारतीय मूल के नेपाली लोग

भारतीय मूल के नेपाली या भारतीय नेपाली नेपाल के उन नागरिकों को कहते हैं जिनका आंशिक या पूर्ण विरासत भारतीय है। उदाहरण के लिए, मधेशी लोग भारतीय नेपाली हैं। वर्तमान समय में भारत से विस्थापित बहुत से लोग नेपाल के नागरिक हैं जिनकी संख्या ५० से ६० लाख तक होने का अनुमान है।
उच्च-वोल्टता डीसी पारेषण

उच्च-वोल्टता डीसी पारेषण (high-voltage, direct current transmission) बड़ी मात्रा में विद्युत शक्ति के पारेषण की विधि है जिसमें विद्युत शक्ति परम्परागत एसी के बजाय डीसी रूप में भेजी जाती है। इसके कुछ विशिष्ट लाभ हैं; जैसे - लम्बी दूरी तक विद्युत शक्ति भेजने के लिये यह विधि सस्ती पड़ती है; इसमें उर्जा का क्षय कम होता है; कई लाइनों को आपस में जोड़ना आसान है (सिन्क्रोनाइजेशन की समस्या नहीं होती) आदि।

इतिहास

आधुनिक समय में प्रयुक्त एचवीडीसी पारेषण में १९३० के दशक में स्वीडेन के ASEA द्वारा विकसित तकनीक काम में आती है। इस तकनीक से विद्युत शक्ति भेजने वाली सबसे पुरानी लाइने सन् १९५१ में सोवियत संघ में मास्को और कसिरा के बीच, स्वीडेन और गोटलैण्ड के बीच १०-२० मेगावाट की सन् १९५४ में बनी लाइने आदि हैं। इस समय इस तरह की सबसे लम्बी पारेषण लाइन इंगा-सबा (Inga-Shaba) है जो १७०० किमी लम्बी है। यह कांगो के इंगा बांध से लेकर सबा कॉपर खान तक ६०० मेगावाट बिजली भेजती है।
भारत में कई एचवीडीसी परियोजनाएं हैं|

विद्युत शक्ति परिवर्तन

उच्च-वोल्टता डीसी पारेषण के केंद्र में एसी और डीसी के बीच रूपांतरण करने वाले उपकरण को कंवर्टर केहते हैं | आजकल, हर एचवीडीसी प्रणाली स्थिर कंवर्टर का प्रयोग करते हैं |  एचवीडीसी कन्वर्टर्स के दो प्रकार हैं :
१. लाइन-कॉम्युटेटेड कंवर्टर
२. वोल्टेज-सोर्स कंवर्टर

लाइन-कॉम्युटेटेड कंवर्टर

लाइन-कॉम्युटेटेड कन्वर्टर्स आज के समाज में सबसे सामान्य कन्वर्टर्स हैं | वे “थैरिस्टर” नामक यंत्र का उपयोग करते हैं | अधिकांश कन्वर्टरों में  "पुल सुधारक" मौजूद हैं | इन कन्वर्टरों में विद्युत प्रवाह  केवल एक दिशा में बहती है, और स्वतंत्रता की सिर्फ एक डिग्री है |

यद्यपि वे बहुत सार्वजनिक हैं, लाइन-कॉम्युटेटेड कन्वर्टर्स के कई दोष हैं, यथा :
१. वे आसानी से विद्युत शक्ति की दिशा को उलट नहीं सकते | 
२. उनकी असफलता होने की ज़्यादा संभावना हैं |
३. वे बाहरी प्रवाह पर निर्भर करते हैं |

वोल्टेज-सोर्स कंवर्टर

लाइन-कॉम्युटेटेड कन्वर्टर्स की समस्याओं को हल करने के लिए आजकल वोल्टेज-सोर्स कंवर्टर का आविष्कार किया गया | इन कन्वर्टरों “इन्सुलेटेड गेट बाइपोलर ट्रांसिस्टर” और अन्य नई तकनीकें का उपयोग करते हैं | इससे हम  कंवर्टर को स्वयं कॉम्युटेटेड बना सकते हैं , और इन कन्वर्टरों बाह्य यंत्रों पर निर्भरित नहीं हैं |  वे कमजोर एसी प्रणाली के साथ काम कर सकते हैं  |परंतु, वोल्टेज-सोर्स कन्वर्टरों लाइन-कॉम्युटेटेड कन्वर्टरों से अधिक महंगे हैं |
११७९ ईसा पूर्व

११७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नैना देवी मंदिर, हिमाचल प्रदेश

देवी की उत्पत्ति कथा

दुर्गा सप्तशती और देवी महात्यमय के अनुसार देवताओं और असुरों के बीच में सौ वर्षों तक युद्ध चला था। इस युद्ध में असुरो की सेना विजयी हुई। असुरो का राजा महिषासुर स्वर्ग का राजा बन गया और देवता सामान्य मनुष्यों कि भांति धरती पर विचलण करने लगे। तब पराजित देवता ब्रहमा जी को आगे कर के उस स्थान पर गये जहां शिवजी, भगवान विष्णु के पास गए। सारी कथा कह सुनाई। यह सुनकर भगवान विष्णु, शिवजी ने बड़ा क्रोध किया उस क्रोध से विष्णु, शिवजी के शरीर से एक एक तेज उत्पन्न हुआ। भगवान शंकर के तेज से उस देवी का मुख, विष्णु के तेज से उस देवी की वायें, ब्रहमा के तेज से चरण तथा यमराज के तेज से बाल, इन्द्र के तेज से कटि प्रदेश तथा अन्य देवता के तेज से उस देवी का शरीर बना। फिर हिमालय ने सिंह, भगवान विष्णु ने कमल, इंद्र ने घंटा तथा समुद्र ने कभी न मैली होने वाली माला प्रदान की। तभी सभी देवताओं ने देवी की आराधना की ताकि देवी प्रसन्न हो और उनके कष्टो का निवारण हो सके। और हुआ भी ऐसा ही। देवी ने प्रसन्न होकर देवताओं को वरदान दे दिया और कहा मै तुम्हारी रक्षा अवश्य करूंगी। इसी के फलस्वरूप देवी ने महिषासुर के साथ युद्ध प्रारंभ कर दिया। जिसमें देवी कि विजय हुई और तभी से देवी का नाम महिषासुर मर्दनी पड़ गया।

पौराणिक सती कथा के अनुसार

नैना देवी मंदिर शक्ति पीठ मंदिरों मे से एक है। पूरे भारतवर्ष मे कुल 51 शक्तिपीठ है। जिन सभी की उत्पत्ति कथा एक ही है। यह सभी मंदिर शिव और शक्ति से जुड़े हुऐ है। धार्मिक ग्रंधो के अनुसार इन सभी स्थलो पर देवी के अंग गिरे थे। शिव के ससुर राजा दक्ष ने यज्ञ का आयोजन किया जिसमे उन्होंने शिव और सती को आमंत्रित नही किया क्योंकि वह शिव को अपने बराबर का नही समझते थे। यह बात सती को काफी बुरी लगी और वह बिना बुलाए यज्ञ में पहुंच गयी। यज्ञ स्‍थल पर शिव का काफी अपमान किया गया जिसे सती सहन न कर सकी और वह हवन कुण्ड में कुद गयीं। जब भगवान शंकर को यह बात पता चली तो वह आये और सती के शरीर को हवन कुण्ड से निकाल कर तांडव करने लगे। जिस कारण सारे ब्रह्माण्ड में हाहाकार मच गया। पूरे ब्रह्माण्ड को इस संकट से बचाने के लिए भगवान विष्णु ने सती के शरीर को अपने सुदर्शन चक्र से 51 भागो में बांट दिया जो अंग जहां पर गिरा वह शक्ति पीठ बन गया। मान्यता है कि नैना देवी मे माता सती नयन गिरे थे।

नैना देवी मंदिर के प्रमुख त्योहार

नैना देवी मंदिर में नवरात्रि का त्योहार बड़े धूमधाम से मनाया जाता है। वर्ष में आने वाली दोनो नवरात्रि, चैत्र मास और अश्‍िवन मास के नवरात्रि में यहां पर विशाल मेले का आयोजन किया जाता है। देश के कोने-कोने से श्रद्धालु यहां आकर माता नैना देवी की कृपा प्राप्त करते है। माता को भोग के रूप में छप्पन प्रकार कि वस्तुओं का भोग लगाया जाता है। श्रावण अष्टमी को यहा पर भव्य व आकषर्क मेले का आयोजन किया जाता है। नवरात्रि में आने वाले श्रद्धालुओं कि संख्या दोगुनि हो जाती है। बाकि अन्य त्योहार भी यहां पर काफी धूमधाम से मनाये जाते है।
कुब्ज विष्णुवर्धन

कुब्ज विष्णुवर्धन बदामी के चालुक्य शासक पुलकेशी द्वितीय के छोटे भाई थे। इनका विरुद्ध पृथ्वीवल्लभ, युवराज, विषमविद्धि आदि था। सातवीं शताब्दी ई. के पूर्वार्द्ध में पुलकेशी ने उनकी सहायता से पूर्वी तट के देशों को विजित किया और उन्हें विशाखपत्तनम‌ से लेकर नेल्लोर जिले के उत्तरी भाग तक का शासक नियुक्त किया। इस वंश के अभिलेखों के अनुसार उनका शासन संपूर्ण वेंगीमंडल पर था। उनका राजवंश 11वीं शताब्दी तक चलता रहा और वह इतिहास में पूर्वी चालुक्य के नाम से प्रख्यात है। संस्कृत के प्रसिद्ध कवि भारवि उनकी सभा के रत्न कहे जाते हैं।
लक्ष्मीसहस्रनामस्तोत्र

kar agre vasate lakchmi,kara-madhye sarswati                                                                                                                    kra-moole sthitaa gowri, mangalam kara-darshanam
भारतमाता मन्दिर, काशी

देवाधिदेव, आदिदेव, महादेव के त्रिशूल पर स्थित काशी को मन्दिरों का नगर होने का गौरव प्राप्त है। यहां देवी-देवताओं के अनेक मन्दिर हैं। इन मन्दिरों के बीच इस प्राचीन महानगर में एक ऐसा भी अद्वितीय मन्दिर है, जिसमें किसी देवी-देवता की प्रतिमा की जगह राष्ट्र का भौगोलिकीय लघु प्रतिरूप मूर्तिमान रूप में विराजित है। ‘भारतमाता मन्दिर‘ के नाम से चर्चित ‘राष्ट्रदेवता‘ का यह मन्दिर आजादी के योद्धाओं के लिए चर्चित विश्वविद्यालय ‘महात्मा गांधी काशी विद्यापीठ‘ के परिसर में चित्रकला विभाग के समीप स्थित है।
भुरीवाले

सतगुरु ब्रह्म् सागर जी महाराज (भुरीवाले) का जन्म गांव: रामपुर तहसील: श्री आन्द्पुर साहिब, जिला: रुपनगर (पंजाब) मे हुआ था। आप बड़े ही तेजस्वी संत थे |आप भुरीवाले (गरिबदासी) साम्प्रदा के संस्थापक भी थे | आप जी का उप नाम भुरीवाले के नाम से प्रसिद्ध हुआ| आप अक्सर एक काली कम्बली ओड़ा रखते थे जिसे पंजाबी भाषा में भूरी कहते है |आपने ने अपने जीवन काल में कई चमत्कार किये तथा आचार्य गरीब दास जी की अमृत वाणी का प्रचार पंजाब, हिमाचल तथा हरियाणा में किया | आप अपने जीवन में सतगुरु गरीब दास जी के जन्म स्थान छुडानी धाम जिला :झज्जर (हरियाणा) को बड़ा ही उच्च स्थान देते थे | आप ने पंजाब के पछडे इलाके में गरीब दास जी की बानी से लोगो को अच्छे संस्कार दिए जिस से वेह एक अच्छे इंसान बन सके |
आप के आचार्य श्री गरीबदास जी की बानी का निचोड़ जो की एक आरती के रूप में है जिस में प्राथना प्रमुख है जो आज हर गरीबदासी संधिया के समय बड़े ही आदर तथा प्रेम के साथ करते है |आप ने आचार्य श्री गरीबदास जी के भव्य विशाल मंदिर का निर्माण छुडानी धाम में आपने सामने करवाया तथा लोगो को वाणी के ज्ञान से जुड़ने की सलाह दी |आज इन की साम्प्रदा में इन के सुयोग्य शिष्य स्वामी लाल दास जी के नाम पर उनके उतराधिकारी स्वामी ब्रह्मानंद जी भुरीवालो ने समाज कल्याण के लिए रोपड़, होशिअरपुर, नवा शहर तथा हिमाचल प्रदेश के कई इलाको में गरीब लोगो के लिए हस्पताल, स्कुल तथा कई डिग्री कॉलेज भी खोले, इस के साथ साथ गौ की रक्षा के लिए कई गौशाल्ल्ये भी खोली |जिस को महाराज भुरीवाले ट्रस्ट द्वारा सुचालू रूप से वर्तमान गुरगद्दीनशीं वेदांत आचार्य स्वामी चेतना नन्द जी भुरीवाले बड़े ही सुचालू रूप से चला रहे है तथा समाज कल्याण हेतु कई कार्य भी कर रहे है | आप भी अपनी गुरु परम्परा की तरह आचार्य श्री गरीबदास जी महाराज की वाणी का प्रचार देश में ही नहीं बल्कि विदेशो में भी फैला रहे है |

अधिक जानकारी हेतु

http://www.satsahib.org
पत्थर के फूल

संक्षेप

सूरज इंस्पेक्टर विजय वर्मा (विनोद मेहरा) और उनकी पत्नी मीरा (रीमा लागू) का पुत्र है। एक दिन, सूरज किरण (रवीना टंडन) नाम की एक लड़की से मिलता है। सभी के लिए अज्ञात, किरण अंडरवर्ल्ड गिरोह के राजा बलराज खन्ना की पुत्री है। बलराज ने अपनी सच्चाई को दुनिया और अपनी बेटी से एक रहस्य रखा है। इस बीच विजय, बलराज के गिरोह का मामले सौंपा गया। एक ही कॉलेज में शामिल होने से, सूरज और किरण प्यार में पड़ते हैं। चूंकि विजय गिरोह में गहरा और गहराई से जांच करता है, गिरोह के सदस्य, विशेष रूप से गोगा (गोगा कपूर), सकते में जाते हैं।
बलराज इस तथ्य से परेशान हैं कि उसकी बेटी विजय के बेटे के प्यार में पड़ गई है। विजय को भी आभास हो जाता है कि बलराज गिरोह का नेता है। इसलिए, जब विजय अपने बेटे और किरण के बीच संबंध के बारे में जानता है, तो वह उनके प्यार को रोकता है। इस मामले में सूरज के उसके पिता के साथ मतभेद है। जैसे सूरज अपनी मां को अपनी भावनाएँ बताता है। मीरा भी उसके लिए एक रहस्य प्रकट करती है: सूरज विजय का जैविक पुत्र नहीं है।
मीरा उसे बताती है कि उसका असली पिता, उसका पति इंस्पेक्टर और विजय का मित्र था। मीरा सूरज के साथ गर्भवति थी, जब सुरज के पिता की हत्या हुई थी। रामसिंह गुप्ती (दीप ढिल्लों) नामक एक गुंडे ने उनकी हत्या की थी। उनकी मृत्यु के बाद, विजय ने मीरा को अपने घर ले लिया और बाद में उससे विवाह किया जब लोगों ने मीरा के चरित्र के बारे में बात करना शुरू कर दिया।

नामांकन और पुरस्कार

रवीना टंडन ने इस फिल्म के लिये फ़िल्मफ़ेयर महिला प्रथम अभिनय पुरस्कार ने अर्जित किया था।
प्रयोगशाला

प्रयोगशाला एक ऐसी सुविधा (कक्ष, भवन या स्थान) को कहते हैं, जो वैज्ञानिक अनुसंधान, प्रयोग एवं मापन के लिए आवश्यक माहौल प्रदान करता है।

सुरक्षा

प्रयोगशाला में सुरक्षा अति आवश्यक है। रसायन अथवा भौतिकी में कई प्रकार के ऐसे प्रयोग होते हैं जिसमें आग लगने या रासायनिक अभिक्रिया आदि होने का खतरा बना रहता है। इस कारण सभी प्रयोगशाला में आग बुझाने का सभी सामान पहले से होता है। इसके अलावा प्रयोगशाला में प्रवेश से पूर्व ही यह बताया जाता है कि यहाँ क्या और कैसे करना है। इसके साथ ही सभी प्रकार के सावधानी से जुड़ी बातें बताई जाती हैं।
१४६६ ईसा पूर्व

१४६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बाल गोपाल करे धमाल

कथानक

धारावाहिक की कहानी गोपाल शर्माजी के इर्द-गिर्द घूमती रहती है जिसके सामान्य और नीरस जीवन में नटखट बाल गोपाल के आने से कई परिवर्तन होते है। भगवान कृष्ण का बाल रूप सिर्फ प्रोफेसर गोपाल शर्मा को ही दिखता है। वह उनसे बातें करते हैं, मदद करते हैं और उनका दिल भी बहलाते हैं। अगल-बगल खड़े लोग ये देखकर चौंक जाते हैं कि आखिर प्रोफेसर साहब को हुआ क्या है? क्या उन्हें खुद से बातें करने की बीमारी हो गई है? सब गोपाल दास पर हंसते हैं और सोचने पर मजबूर हो जाते हैं कि आखिर माजरा क्या है?
खिलौना

खिलौना ऐसी किसी भी वस्तु को कहा जा सकता है जिस से खेलकर आनंद हो। खिलौनों को अक्सर बच्चों से सम्बंधित समझा जाता है लेकिन बड़े लोग भी इनका प्रयोग करते हैं। भारत में खिलौनों का प्रयोग अति-प्राचीन है और सिन्धु घाटी सभ्यता के खंडहरों से भी यह प्राप्त हुए हैं।
पृथ्वीराज मार्ग

पृथ्वीराज मार्ग नई दिल्ली का एक मुख्य मार्ग है।
दायें हाथ का गेंदबाज

क्रिकेट के खेल में जो खिलाड़ी दायें हाथ से गेंदबाजी करता है, उसे दायें हाथ का गेंदबाज कहा जाता है।